Id-Deċiżjoni tal-Kummissjoni
tal-10 ta’ Marzu 2003
dwar l-esklużjoni ta’ parathion-methyl fl-Anness I tad-Direttiva tal-Kunsill 91/414/KEE u l-irtirar ta’ l-awtorizzazzjonijiet għall-prodotti ta’ protezzjoni għall-pjanti li jikkontjenu din is-sustanza
(notifikata permezz ta’ dokument numru K(2003) 724)
(Test b’rilevanza għaż-ŻEE)
(2003/166/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid ta’ prodotti ta’ protezzjoni għall-pjanti fis-suq [1], kif l-aħħar emendata mid-Direttiva Tal-Kummissjoni 2003/5/KE [2], u partikolarment l-Artikolu 8(2) tiegħu,
Wara li kkunsidrat ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jfassal ir-regoli dettaljati għall-implimentazzjoni ta’ l-ewwel fażi tal-program ta’ xogħol riferut fl-Artikolu 8(2) tad-Direttiva tal-Kunsill 91/414/KEE dwar it-tqegħid ta’ prodotti ta’ protezzjoni għall-pjanti fis-suq [3], kif l-aħħar emendata mir-Regolament (KE) 2266/2000 [4], u partikolarment l-Artikolu 7(3A)(b) tiegħu,
Billi:
(1) L-Artikolu 8(2) tad-Direttiva 91/414/KEE ipprovda biex il- Kummissjoni twettaq program ta’ xogħol għall-eżaminazzjoni tas-sustanzi attivi użati fil-prodotti ta’ protezzjoni għall-pjanti li kienu diġa fuq is-suq fl-25 ta’ Lulju 1993. Ir-regoli dettaljati għat-twettiq ta’ dan il-program kienu stabbiliti fir-Regolament (KEE) Nru 3600/92.
(2) Regolament tal-Kummissjoni (KE) Nru 933/94 tas-27 ta’ April 1994 li jippreskrivi s-sustanzi attivi ta’ prodotti ta’ protezzjoni għall-pjanti u li jinnomina l-Istati Membri relaturi għall-implimentazzjoni tar-Regolament tal-Kummissjoni (KEE) Nru 3600/92 [5], kif l-aħħar emendat mir-Regolament (KE) Nru 2230/95 [6], nominat is-sustanzi attivi li għandhom jigu valutati fil-qafas tar-Regolament (KEE) Nru 3600/92, nominat Stat Membru biex jaġixxi bħala relatur dwar l-istima ta’ kull sustanza u identifikat il-produtturi ta’ kull sustanza attiva li ssottomettew in-notifika fil-ħin.
(3) Parathion-methyl huwa wieħed mid-89 sustanza nominati fir-Regolament (KE) Nru 933/94.
(4) Skond l-Artikolu 7(1)(c) tar-Regolament (KEE) Nru 3600/92, l-Italja, bħala l-Istat Membru relatur, issottometiet fil- 5 ta’ April 2001 lill-Kummissjoni r-rapport ta’ stima ta’ l-informazzjoni mogħtija minn-notifikaturi skond l-Artikolu 6(1) ta’ dak ir-Regolament.
(5) Meta ġie rċevut ir-rapport ta’ l-Istat Membru relatur, il-Kummissjoni kkonsultat l-esperti ta’ l-Istati Membri kif ukoll man-notifikatur l-iktar importanti kif previst mill-Artikolu 7(3) Regolament (KEE) Nru 3600/92.
(6) Ir-rapport ta’ stima preparat mill-Italja gie reviżjonat mill-Istati Membri u l-Kummissjoni fil-Kumitat Permanenti fuq il-Foodchain u s-Saħħa ta’ L-Annimali. Din ir-reviżjoni ġiet finalizzata fit-18 ta’ Ottubru 2002 fil-format tar-rapport ta’ reviżjoni tal-Kummissjoni għall-parathion-methyl, skond l-Artikolu 7(6) tar-Regolament (KEE) Nru 3600/92.
(7) Stimi magħmulin fuq il-bażi ta’ l-informazzjoni mogħtija ma jurux li jista jkun mistenni li, taħt il-kondizzjonijiet proposti ta’ l-użu, prodotti ta’ protezzjoni għall-pjanti li jkollom parathion-methyl jissodisfaw b’mod ġenerali r-rekwiżiti stabbiliti fl-Artikolu 5(1)(a) u (b) tad-Direttiva 91/414/KEE.
(8) Parathion-methyl għaldaqshekk mgħandux ikun inkluż fl-Anness I tad-Direttiva 91/414/KEE.
(9) Miżuri għandhom jittieħdu biex jiġi assigurat li l-awtorizzazzjonijiet eżistenti għall-prodotti ta’ protezzjoni għall-pjanti li jkollom parathion-methyl jiġu rtirati fi żmien preskritt u ma jiġux mġedda u garantiti awtorizazzjonijiet ġodda.
(10) Kull perijodu ta’ grazzja għad-dispożizzjoni, ħażna, tqegħid fis-suq u użu ta’ stokk eżistenti ta’ prodotti ta’ protezzjoni għall-pjanti li jkollom il-parathion-methyl permessi mill-Istati Membri, skond l-Artikolu 4(6) tad-Direttiva 91/414/KEE għandu jkun limitat għall-perjodu ta’ mhux iktar min 12 xhur biex jippermetti stokk eżistenti jkun użat f’mhux iżjed minn staġun wieħed iktar.
(11) Din id-Deċiżjoni ma tippreġudikax l-ebda azzjoni li tista tiġi meħuda mill-Kummissjoni għal din is-sustanza attiva fil qafas tad-Direttiva tal-Kunsill 79/117/KEE tal-21 ta’ Diċembru 1978 li tipprojbixxi t-tqegħid fis-suq u l-użu ta’ prodotti ta’ protezzjoni għall-pjanti li jikkontjenu ċerti sustanzi attivi [7], kif l-aħħar emendata mill-Att ta’ Adeżjoni ta’ l-Awstrija, il-Finlandja u l-Isvezja.
(12) Il-miżuri previsti f’din id-Deċiżjoni huma konkordanti ma l-opinjoni tal-Kumitat Permanenti fuq il-Foodchain u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
Parathion-methyl mhux inkluż bħala sustanza attiva fl-Anness I tad-Direttiva 91/414/KEE.
Artikolu 2
L-Istati Membri għandhom jiżguraw illi:
(a) awtorizazzjonijiet għall-prodotti ta’ protezzjoni għall-pjanti li jkollom parathion-methyl jiġu rtirati f’perjodu ta’ sitt xhur mid-data ta’ l-adozzjoni ta’ din id-Deċiżjoni,
(b) mid-data ta’ l-adozzjoni ta’ din id-Deċiżjoni l-awtorizzazzjonijiet għall-prodotti ta’ protezzjoni għall-pjanti li jikkontjenu parathion-methyl ikunu garantiti jew mġedda taħt id-deroga prevista fl-Artikolu 8(2) tad-Direttiva 91/414/KEE.
Artikolu 3
Kull perijodu ta’ grazzja garantit mill-Istati Membri skond id-dispożizzjonijiet ta’ l-Artikolu 4(6) tad-Direttiva 91/414/KEE, għandu jkun mill-iqsar possibli u mhux iktar minn 18 il-xahar mid-data ta’ l-adozzjoni ta’ din id-Deċiżjoni.
Artikolu 4
Din id-Deċiżjoni hija ndirizzata lill-Istati Membri.
Magħmul fi Brussel, fl-10 ta’ Marzu 2003.